Euroopan jalkapalloliiton maapisteranking

UEFAn maapisteranking () on Euroopan jalkapalloliiton UEFAn ranking-systeemi kansallisille sarjoille sekä maa- ja seurajoukkueille.

Kansalliset sarjat
Kansallisten pääsarjojen arvojärjestyksen perusteella päätetään, minkä verran joukkueita ja mille kierrokselle kustakin sarjasta pääsee osallistumaan UEFAn järjestämiin eurocup-kilpailuihin eli Mestarien liigaan ja UEFA Cupiin (kaudesta 2009/10 lähtien Euroopan liiga). Ranking-pisteet vaikuttavat vasta vuoden päähän seuraavalle kaudelle, esimerkiksi vuoden 2007 listan perusteella määritellään joukkuemäärät kaudella 2008/2009.

Pisteet määräytyvät kunkin maan joukkueitten menestymisen perusteella Mestarien liigassa ja UEFA Cupissa sekä niiden karsinnoissa viimeisen viiden vuoden ajalta. Maapisteitä jaetaan voitosta kaksi ja tasapelistä yksi, Karsintaotteluissa pistemäärät on puolitettu. 
Kullakin kaudella jaettava yhteispistemäärä jaetaan kustakin maasta osallistuvien joukkueitten kesken.  Lisäksi bonuspisteitä saa Mestarien liigan lohkovaiheeseen selviytymisestä (3), Mestarien liigan lohkovaiheesta jatkoon pääsystä ja sekä Mestarien liigassa että UEFA Cupissa puolivälieriin, välieriin ja loppuotteluun pääsystä.

Maapaikat rankingin perusteella

Nykyinen ranking

1 Englannin ja Ranskan liigacupien voittajat saavat paikan Eurooppa-liigassa UEFA:n erikoisluvalla.
2 Liechtensteinin jalkapalloliitto ei järjestä kansallista sarjaa ja sen kaikki seitsemän joukkuetta pelaa Sveitsin jalkapallojärjestelmässä. Tästä syystä ainoa liechteinsteinilainen mukana oleva joukkue on Liechtensteinin Cupin voittaja, joka karsiutuu Eurooppa-liigaan.
3 Kosovon jalkapalloliitosta tuli UEFA:n jäsen 3. toukokuuta 2016. Kosovon kansallisen sarjan ja cupin voittajien oli tarkoitus karsiutua Mestarien liigaan ja Eurooppa-liigaan, mutta UEFA ei antanut liitolle lupaa tähän lisensointisyistä.

Maajoukkueet
Maajoukkuerankingissa UEFA otti kesällä 2008 käyttöön uuden systeemin. Pelatusta ottelusta saa 10 000 pistettä, voitosta 30 000, voitosta rangaistuspotkukilpailun jälkeen 20 000 ja tasapelistä 10 000 pistettä (myös hävityn rangaistuspotkukilpailun jälkeen). Pisteisiin lasketaan viimeisen viiden vuoden ajalta MM- ja EM-kisojen lopputurnaus- ja karsintaottelut. Lopputurnaus- ja jatkokarsintaotteluista jaetaan lisäpisteitä 6 000–38 000 pistettä. Tehdystä maalista saa 501 ja päästetystä maalista menettää 500 pistettä. Pisteet jaetaan pelattujen otteluitten määrällä. Viimeisen turnauksen pisteet tuplataan.

Seurajoukkueet
Seurajoukkuerankingin pisteisiin lasketaan viimeisen viiden vuoden ajalta eurocup-kilpailuissa pelatut ottelut sekä kolmasosa kansallisten sarjojen rankingin pisteitä. Karsintaottelujen pisteitä ei lasketa. Seurajoukkuerankingin perusteella määritetään, mihin arvontakoriin joukkue sijoitetaan Mestarien liigan lohkoarvonnassa sekä UEFA Cupin karsintojen aloituskierros.

Lähteet

Aiheesta muualla
 UEFA-COEFFICIENTS.COM - Country Ranking, Champions League and Europa League statistics
 UEFA:n kansallisten sarjojen ranking 
 Täydellinen seurajoukkueranking (epävirallinen sivusto) 
 UEFA:n ranking-aiheinen epävirallinen sivusto 

UEFA